Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 LUGAL TUR DA KUR KI SUD DU GA₂ LA BA NI IN DAG 
 IŠ ZA BU KI A |NUN&NUN| BA NI IN IG 
 |GA₂×AN| NU MU KALAM@g DA AN TI NA NU MU KALAM@g RI RI 
 A A NU MU KALAM@g DA AN TI KA NU MU KALAM@g DI NI IB BI 
 ZU A KAL LA NI NU MU KALAM@g DA AN TI 
 LU₂ KA ŠA₃ GA NA KID KA NU UM MI TUM SUM SUM GI 
 ŠA₃ NI₂ TE NA KA KA |A.AN| MI TUM SUM GI 
 HU NAM ME TE A BA NI IN AK 
 |AN.IM.DUGUD| HU NAM ME TE A BA NI IN AK 
 DAM A NI DA GU₂ DA BA NI IN LAL 
 DAM |AN.IM.DUGUD| HU NE TUR |AN.IM.DUGUD| HU NE 
 |KI.BI.GAR| NA UM MA NI IN DUR₂ RU KALAM@g 
 AN NI |SAL.TUG₂| GU₂ EN NA KA 
 |HI×AŠ₂| SAG GA₂ NI TA UM MA DA AN RI 
 SAL TUK TUK |GA₂×AN| RA ME TE IG 
 AN |SAL.TUG₂| KA SI TUK TUK |GA₂×AN| RA ME TE IG 
 |NI.UD| |U.DIM×ŠE| A NI |NI.UD| ZA KUR A RU 
 GI LAM DI A NI KU₃ ME KU₃ GI 
 BI A DU BA A NI GAR KA NI 
 BI TA KU A NI ŠIM ME GAR RA 
 |SILA₃.ŠU.GABA| A BI DI DI DA NI <unk> NU SAG@g |IGI.DIB| 
 AN |SAL.TUG₂| KA SI GIŠ |LAGAB×A| ZAG GA TA TUM BA TA 
 GEŠTIN NE SAG GA₂ MU ME TE A AŠ GAN IM MI IB IG 
 HU BI |KA×A| GA₂ |U.GUD| TI A 
 |AN.IM.DUGUD| HU BI |KA×A| GA₂ |U.GUD| TI A 
 KI AB@g KI BA DU NA HA MA AN |IGI.RU| NE 
 |AN.IM.DUGUD| HU NE |HI×AŠ₂| RA AN ŠEŠ MU NE KA GAN IM MI IB SUM SUM GI 
 UD BA KA NI GIŠ HU URU IN AN EN KI KID 
 |HI×AŠ₂| SAG |NI.UD| |ZA.GUL| IGI DAR AN MUŠ₃ KA 
 |U.KA| BA |URU×MIN| RU DIM₂ KI GAN UŠ SA BA 
 A RU DIM₂ SIK₂ LAL LAL A BA 
 KUR RA |GIŠ.MI| BI KI MAH BA 
 TUG₂ DIM₂ I IM |U.TUG₂| GAD DIM₂ I IM BUR₂ 
 GIŠ I LU₂@s NA BI MUŠ SAG KAL DIM₂ 
 |A.LAGAB×HAL| KA 7(DIŠ) AN UD KA ŠA₃ BA MU KALAM@g |HU.NA₂| |HU.NA₂| 
 DA DA BA HA ŠU UR₂ NU ZU KUR RA KA 
 MUŠ NU KALAM@g DUN DUN GIR₂ NU SA SA 
 ŠA₃ BA BURU₅ |PIRIG×ZA| HU E 
 |U₂.KI.SUM.GA| IM MA NI IB UŠ NUNUZ BI BA AB GAR 
 DA DA BA HU |AN.IM.DUGUD| HU NE 
 |U₂.KI.SUM.GA| IM MA NI IB GAR AMAR BI BA E |HU.NA₂| 
 GIŠ BI GIŠ LI GIŠ GIŠ TUG₂ NA |HI×BAD| 
 HU E PA |3×AN| |3×AN| LA BI AN SAG@g EŠ₂ BA AB AK 
 HU E A₂ UD NI LI DA KA NI₂ KALAM@g BU 
 |AN.IM.DUGUD| HU NE AN UD |UD.DU| A RA |KA×BALAG| KALAM@g GI₄ 
 |KA×BALAG| GI₄ BI EŠ₂ KUR RA LUL LUL BI A KI MU KALAM@g RA RA RA 
 UMBIN KUŠU₂ HA E HU URU IN HU NA |HI×BAD| 
 NI₂ BI TA |GUD×KUR| E KUR UR₂ EŠ₂ NI₂ BI IM SAR RI 
 DARA₃ E KUR BI EŠ₂ ZI BI IM SAR RI 
 LUGAL TUR DA GAL IN ZU GAL IN GA AN DU MU 
 GAR MU UD GI AN RI E NE KID 
 SAG SUM GA BA SAG SUM BA AN |MU&MU| 
 GAR GI ZI |U.U.U| TA BA |TA×HI| BA AN DUH DUH |TA×HI| BA AN |MU&MU| |MU&MU| 
 AMAR |U₂.KI.SUM.GA| AMAR |AN.IM.DUGUD| HU DA KA IGI BI EŠ₂ MU KALAM@g GAR 
 AMAR E UZU NI NE IN |KA×GAR| UZU NI LU NE IN KAD₄ 
 GAR NI |UMUM×KASKAL| A KA BI EŠ₂ DI NE IN KA 
 AMAR |AN.IM.DUGUD| HU DA KA |U₂.KI.SUM.GA| BA MI NI |HU.NA₂| 
 IGI BI ŠIM BI ZI DA MI NI DAR 
 SAG BA GIŠ EREN |UD.UD| NE IN KAK KAK 
 MU DU LI A ŠU GUR GUR RA BI SAG BI EŠ₂ MU KALAM@g GAR 
 |U₂.KI.SUM.GA| |AN.IM.DUGUD| HU DA KA BA RA ZI 
 HA ŠU UR₂ RA NU ZU KUR RA KA KI DU MU KALAM@g NA AK EN 
 UD BA HU E |GUD×KUR| KUR RA KA GU₂ MI NI IB GUR GUR 
 |AN.IM.DUGUD| HU NE |GUD×KUR| KUR RA KA GU₂ MI NI IB GUR GUR 
 |GUD×KUR| TI LA ŠU BI EŠ₂ I IM LAL 
 |GUD×KUR| |EZEN×BAD| GA GU₂ BA I IM LAL 
 A U GUR |A.AN| ZE₂ BI MU KALAM@g |UMUM×KASKAL| 
 HU ZAG DIŠ |A.AN| MA DA LU GA 
 |AN.IM.DUGUD| HU ZAG DIŠ |A.AN| MA DA LU GA 
 HU E |U₂.KI.SUM.GA| BI EŠ₂ |KA×BALAG| KALAM@g GI₄ 
 AMAR BI |U₂.KI.SUM.GA| BI TA KA NU UM MA NI IB GI₄ 
 MIN |HI×BAD| MA EŠ₂ HU E |U₂.KI.SUM.GA| BI EŠ₂ |KA×BALAG| KALAM@g GI₄ 
 AMAR BI |U₂.KI.SUM.GA| BI TA KA NU UM MA NI IB GI₄ 
 UD NA AN GA MA HU E |U₂.KI.SUM.GA| BI EŠ₂ |KA×BALAG| KALAM@g GI₄ 
 AMAR BI |U₂.KI.SUM.GA| BI TA KA BA NI IB GI₄ GI₄ 
 NI NE EŠ₂ HU E |U₂.KI.SUM.GA| BI EŠ₂ |KA×BALAG| KALAM@g GI₄ 
 AMAR BI |U₂.KI.SUM.GA| BI TA KA NU UM MA NI IB GI₄ 
 HU E A |NUN&NUN| I IM GAR AN E BA TE 
 DAM BI |LAGAB×(GUD&GUD)| NE IN KA |LAGAB×HAL| RA BA TE 
 HU E |LAGAB×(GUD&GUD)| KA GA BI EŠ₂ 
 DAM BI A |NUN&NUN| GAR RA BI EŠ₂ 
 AN A NUN NA AN |HI×AŠ₂| SAG GA₂ 
 |DAG.KISIM₅×GIR₂| DIM₂ KI IN DAR RA BA AN DI NI IB KU₄ RI |U.U.U| |A.AN| 
 HU E DAM BI IR KA |A.AN| MA |UMUM×KASKAL| E 
 |AN.IM.DUGUD| HU NE DAM BI IR KA |A.AN| MA |UMUM×KASKAL| E 
 |U₂.KI.SUM.GA| MU TA |NUN.LAGAR| GAL AN |ŠEŠ.KI| DIM₂ NI₂ |HI.GIR₃| GAN IM DA RI 
 PIRIG KUR RA UR BI |U.GUD| |U.GUD| DIM₂ SU ZI GAN IM DUH DUH 
 AMAR MU |U₂.KI.SUM.GA| BA A BA A BA RA AB |NIM×GAN₂@t| 
 |AN.IM.DUGUD| HU |U₂.KI.SUM.GA| BA A BA A BA RA AB |NIM×GAN₂@t| 
 HU E |U₂.KI.SUM.GA| BI EŠ₂ GAN IM MA TE GA₂ DA KA 
 |AN.IM.DUGUD| HU NE |U₂.KI.SUM.GA| BI EŠ₂ GAN IM MA TE GA₂ DA KA 
 KI AN TI LA DIM₂ IM AK KA NI IM DUH DUH 
 AMAR BI |U₂.KI.SUM.GA| BI A I IM |HU.NA₂| 
 IGI BI ŠIM ZI DA MU KALAM@g DAR 
 SAG BA GIŠ EREN |UD.UD| MU KALAM@g KAK KAK 
 MU DU LI A ŠU GUR GUR RA BI SAG BI EŠ₂ MU KALAM@g GAR 
 HU E NI₂ BI DI E EŠ₂ URU IN GA |A.AN| ME 
 |AN.IM.DUGUD| HU NE NI₂ BI DI E EŠ₂ URU IN GA |A.AN| ME 
 |A.LAGAB×HAL| HAL HAL LA NUN NAM TAR RI BI ME EN 
 ZI DU ŠA₃ SAG@g |IGI.DIB| AN EN KID LAL KA GIŠ IGI TAB BI ME EN 
 A A MU AN EN KID LI MU KALAM@g DU EN 
 KUR RA GIŠ IG GAL DIM₂ IGI BA NE IN TAB EN 
 NAM |IGI.DIB| MU TAR A BA A ŠU MI NI IB BAL E 
 KA |IGI.DIB| NE KA A BA A TUM TA BAL E 
 LU₂ |U₂.KI.SUM.GA| GA₂ NE EN BA E A AK A 
 AN GAN ME EN KA GA MU RA AB KA 
 KU LI GA₂ NAM BA E NI KU₄ RI EN 
 LU₂ |URU×MIN| GAN ME EN NAM GA MU RI IB TAR 
 KUR RI GABA ŠU GAR NAM MU RI IN TUK KALAM@g 
 MES |AN.IM.DUGUD| HU NE A₂ SUM MA GAN ME EN 
 LUGAL TUR DA NI₂ DIŠ TA HUL₂ LA DIŠ TA 
 NI₂ DIŠ ŠA₃ HUL₂ LA DIŠ TA 
 HU E SAL URU IM ME 
 |AN.IM.DUGUD| HU NE SAL URU IM ME 
 HU ŠU UR₂ IGI@g |LAL₂.LAGAB| A TU DA 
 |AN.IM.DUGUD| HU ŠU UR₂ IGI@g |LAL₂.LAGAB| A TU DA 
 |LAGAB×A| A A |ŠU.NAGA| |ŠU.NAGA| ZU A A NE KA KA 
 PA NE@s GA ZU NUN HAL HAL LA KID 
 AN ŠU ZU EŠ₂ MU KALAM@g GAR KI GIR₃ ZU EŠ₂ MU KALAM@g GAR 
 PA ZU AN NA SA |A.AN| IGI IM LAL LAL EN...
 KI EŠ₂ UMBIN ZU |GUD×KUR| KUR RA |NUN.LAGAR×SAL| KUR RA GIŠ |U.U.U| AD |A.AN| BA NA₂ 
 SIG₄ ZU DUB SAR SAR RI ME EN 
 TI TI ZU AN MUŠ DAR A ME EN 
 ŠA₃ SUD ZU SAR IGI@g GA |IGI.E₂| E DU BA ME EN 
 ŠA KA GA TA ZI MU MU RI DU ZAG MU MU RI UŠ 
 DAM ZU |GA₂×AN| MU GAN |A.AN| NE IN KA 
 ZA E AD DA MU GAN ME EN NE IN KA 
 TUR TUR LAL ZU NE ŠEŠ MU NE KA NAM BA E NI IN KU₄ KU₄ 
 ŠA KA GA TA HA ŠU UR₂ RA NU ZU KUR RA KA KI DU MU RA AK E 
 DAM ZU DI GA₂ GAN MU E DA DU 
 DI MU GA MU RA KA NAM TAR RA MU...
 HU E NI₂ BI MU KALAM@g NA RA BA E |U.GUD| MU KALAM@g IGI AK E 
 |AN.IM.DUGUD| HU NE NI₂ BI MU KALAM@g NA RA BA E |U.GUD| MU KALAM@g IGI AK E 
 |AN.IM.DUGUD| HU NE KU₃ LUGAL TUR DA |IGI.RI| KA MU NA |UMUM×KASKAL| E 
 GA₂ NU LUGAL TUR DA MU 
 GIŠ MA₂ KU₃ DIM₂ GIŠ MA₂ ŠE DIM₂ 
 GIŠ MA₂ GIŠ MA@g BAL BAL E DIM₂ 
 GIŠ MA₂ HUL₂ A AN SAG@g AK A DIM₂ 
 GIŠ MA₂ KI |EN×GAN₂@t| HI LI DUH DUH A DIM₂ 
 SIG₄ KUL AB@g KI EŠ₂ SAG IL₂ LA DU NA 
 LUGAL TUR DA LU₂ KUL E KI |NINDA₂×NE| |A.AN| ŠU NU UM MA BU NE 
 AN |LAGAB×IGI@g| TUR KI |NINDA₂×NE| AN MUŠ₃ DIM₂ 
 TI KA ZU A UD DIM₂ |UD.DU| NI 
 <unk> AK |UD.AN.ŠEŠ.KI| DIM₂ |UD.DU| NI 
 TI KA LU₂ RA RA BI MUŠ ŠA₃ |NUN.LAGAR| GAN E 
 HA URUDA ŠEN RA DIM₂ |KA×LI| TAR GAN E 
 AD URUDA ŠEN RA DIM₂ GAR KEŠ₂ GAN AK E 
 LUGAL TUR DA LU₂ KUL E KI |NINDA₂×NE| |A.AN| ŠU NU UM MA BU NE 
 AN |SAL.TUG₂| IB TUR AN EN KID LAL KID 
 TUG₂ |U.SAG| PIRIG |AK×ERIN₂| A |U.KA| ZA GAN IB |U.TUG₂| 
 <unk> <unk> <unk> KUR GAL LA GABA NU GI₄ GABA ZA GAN IB TAB 
 KUR RA SA <unk> <unk> <unk> <unk> <unk>...
 URU IM IGI DU <unk> KI...
 LUGAL TUR DA LU₂ KUL E KI...
 GAN IG DUG |URU×GU| KU₃...
 NI BI KI ŠAR₂ RA KID ŠA RA...
 GA@g BI KI ŠAR₂ RA KID ŠA RA...
 LUGAL TUR DA LU₂ KUL E KI |NINDA₂×NE| |A.AN| ŠU NU UM MA BU NE 
 KI IB HU KI IB HU |LAGAB×HAL| RA |LAGAB×A| BU I DIM₂ KA MA...
 HU E |GIŠ.TUG₂.PI| MU KALAM@g IGI GA₂ |IGI.RI| 
 |AN.IM.DUGUD| HU NE KU₃ LUGAL TUR DA |IGI.RI| KA MU NA |UMUM×KASKAL| E 
 GA₂ NU LUGAL TUR DA MU 
 KA ŠA₃ GA SUM GI |HI×AŠ₂| DIM₂ MA |A.AN| 
 GUD |NE.RU| DU UŠ A SUM KI DAM 
 ANŠE HI LUM ZA |HI×AŠ₂| RA AN SI DI KU BI DAM KA KA MA DU GA RI DU 
 NAM TAR RA ŠA₃ GI GUR₇ A ZU GA₂ E GA MU RI IB TAR 
 KU₃ LUGAL TUR DA MU NA NI IB GI₄ GI₄ 
 ZAG ŠE GA₂ DU@s GAN IG NAM BA SAG@g |IGI.DIB| NE EN 
 A₂ GA₂ A |ŠU.KAL| GAN IG 
 A₂ MU GA SUD SUD A₂ MU NA AN GIG GI 
 UD DIM₂ DU AN MUŠ₃ DIM₂ 
 UD 7(DIŠ) E UD AN IM RA DIM₂ 
 NE DIM₂ GA IL₂ NIM DIM₂ GA GIR₂ 
 IGI DUH A BAR RA GA₂ GA DU 
 IGI IL₂ LA GA₂ GIR₃ MU GA AB DU 
 ŠA₃ GI GUR₇ GA₂ AN TA GA AB GI₄ 
 KI ŠA₃ MU NA AN GA MA AB BI A...GA DUH 
 AN UD URU MU KUL AB@g KI EŠ₂ |A.AN| KU₄ KU₄ NE NE A 
 LU₂ AŠ₂ KA GA MU NAM BA E IGI HUL₂ E EN 
 LU₂ |LU₂×NE| SAR A MU GAN DU MU NAM ME 
 ALAN ZU GIŠ DIM₂ BA UM MI DIM₂ |IGI.E₂| E DU BA ME EN 
 MU ZU KI EN GI RA PA |UD.DU| HA NE AK 
 E₂ AN GAL GAL E NE KA ME TE AŠ...
 |AN.IM.DUGUD| HU NE KU₃ LUGAL TUR DA RA KA...
 ZAG ŠE ZA DU@s GAN IG...
 A₂ ZU A |ŠU.KAL|...
 A₂ ZU SUD SUD A...
 UD DIM₂ DU...
 UD 7(DIŠ)...
 NE DIM₂ IL₂ LA NIM DIM₂ GIR₂ A 
 IGI DUH A BAR RA ZA DU NA 
 IGI IL₂ LA ZA GIR₃ ZU DU NE IB 
 ŠA₃ GI GUR₇ A ZU AN TA GI₄ NE 
 KI ŠA₃ ZU NA AN GA RA AB BI E A SU E BU ZU DUH A 
 AN UD URU ZU KUL AB@g KI EŠ₂ |A.AN| KU₄ KU₄ NE EN NA A 
 LU₂ AŠ₂ KA GA ZU NAM BA E IGI HUL₂ LI EN 
 LU₂ |LU₂×NE| SAR A ZU GAN DU ZU NAM ME 
...GIŠ DIM₂ BA UM MI DIM₂ |IGI.E₂| E UM MI DU 
...KI EN GI RA PA |UD.DU| BA NI AK 
...AN GAL GAL E NE KA ME TE AŠ IM MI IB IG 
...SU E BU DIM₂ NI₂ BA HU MU RA AN DUB₂ DUB₂ BAD |U.U.U| 
...|A.LAGAB×HAL| |UD.GIŠ%GIŠ.NUN| NA |PAP.E| |DAG.KISIM₅×GA| DIM₂ GIR₃ ZU PAP PAP SAL |A.AN| ME 
...KASKAL LA KA NI NU UM KA AŠ 
 GIŠ KU A NI DIŠ BI ŠU IM MA AN TI 
 |AN.IM.DUGUD| HU AN TA NI DU 
 LUGAL TUR DA KI TA NI DU 
...IGI MI NI IN IL₂ ERIN₂ E IGI NE IN DUH RU 
...KI TA IGI MI NI IN IL₂ IŠ ERIN₂ E DUH A IGI NE IN DUH RU 
 HU E KU₃ LUGAL TUR DA |IGI.RI| KA MU NA |UMUM×KASKAL| E 
 GA₂ NU LUGAL TUR DA MU 
 NA GA E RI NA RI MU GAN E KU 
 KA GA RA AB KA |GIŠ.TUG₂.PI.NU₁₁@90.SILA₃| GAN IM IGI AK 
 KA I RI |UMUM×KASKAL| A NAM I RI TAR RA 
 KU LI ZU NE IR NAM MU NI IB BI EN 
 ŠEŠ ZU NE IR PA NAM NE IB |UD.DU| EN 
 ŠA₆ GA |IGI.UR| ŠA₃ GA IG LA |HI×AŠ₂| GAN NA NAM MA 
 GA₂ E |U₂.KI.SUM.GA| MU EŠ₂ GAN ME EN ZA E ERIN₂ ZU GAN ME EN 
 HU E |U₂.KI.SUM.GA| BI EŠ₂ ŠU |A.AN| MA LAGAB LAGAB 
 LUGAL TUR DA KI ŠEŠ A NE NE EŠ₂ GIR₃ IM MA DU BI 
 <unk> HU GIŠ GI KU₃ TA |UD.DU| A DIM₂ 
 LA HA MA |ZU.AB| TA |DU&DU| E DIM₂ 
 LU₂ AN TA KI A DU BA DIM₂ 
 LUGAL TUR DA KA KEŠ₂ GAR RA ŠEŠ A NE NE KA <unk> BA BA AN DU 
 ŠEŠ A NE NE KA BA AB RA RA RA AŠ...ERIN₂ E KA AB RA RA AŠ 
 ŠEŠ A NE NE KU LI NE NE 
 LI TAR RI IM MI IN SAG@g |IGI.DIB| NE 
 GA₂ NU LUGAL TUR DA MU ZA E IG LA ZU NE 
 LU₂ |AK×ERIN₂| A GIŠ RA DIM₂ ERIN₂ E GAN EN TAK₄ NAM 
 NI HI A |NUN.LAGAR| RA BA RA MU KALAM@g |KA×GAR| 
 GA LUH HA |DAG.KISIM₅×(LU.MAŠ₂)| A BA RA MU KALAM@g |KA×GAR| 
 |HI×AŠ₂| SAG GAL LU₂ AŠ NU DU |IGI.DIB| DA 
 LU₂ BI LU₂ RA NU GI₄ GI₄ DA A DIM₂ IM DA DU NE EN 
 MIN |HI×BAD| MA EŠ₂ ŠEŠ A NE NE KU LI NE NE 
 LI TAR RI IM MI IN SAG@g |IGI.DIB| NE 
 |A.LAGAB×HAL| KUR RA |GA₂×AN| GAN NUN NA RA 
 |KI.A| |KI.A| BI |KI.A| TA SUR RA |A.AN| 
 A BI A DIM₂ MU E |KA×A| A DIM₂ MU E BAL E 
 KU₃ LUGAL TUR DA MU KALAM@g NA NI IB GI₄ GI₄ 
 |A.LAGAB×HAL| KUR RA |GA₂×AN| GAN NUN NA RA 
 |KI.A| |KI.A| BI |KI.A| TA SUR RA |A.AN| 
 ZAG ŠE GA₂ KI UM MA NI UŠ A SU |A.EDIN.LAL| DIM₂ |IGI.DIB| MU |KA×A| 
 UR BAR RA DIM₂ LUM GA |A.AN| MI NI ZA U₂ SAL NI |KA×GAR| EN 
 TU LAGAB HU DIM₂ KI IM RI RI GI EN I LI A NU UM KUR RA...
 LUGAL TUR DA ŠEŠ A NE NE KU LI NE NE 
 KA IN NE EN KA GA ŠA₃ GA NE NE A BA AN RU BU UŠ 
 I GI₄ IN ZU BURU₅ HU E UD BU DA UR BI KEŠ₂ DA DIM₂ 
 GU₂ NI GU₂ DA IM DA LAL E NE NE MU KALAM@g SU SU UB 
 AMAR KAM₄ KAM₄ HU |U₂.KI.SUM.GA| BA KU A DIM₂ 
 MU NI IB |KA×GAR| |IGI.DIB| NE MU NI IB |KA×A| |KA×A| NE 
 KU₃ LUGAL TUR DA TU RA NI MU KALAM@g TA AB |LAGAR@g.DU| NE 
 UD BA AB@g KI GA LU₂ AŠ DIM₂ EGIR BI IR NE IB UŠ 
 MUŠ |LAGAB×SUM| RA DIM₂ |HI×AŠ₂| SAG TA IM ME RI BAL BAL 
 URU |KASKAL.BU| DIŠ |A.AN| |A.AN| DA IG LA BA 
 DIM DIM E |LAM×(KUR.RU)| KI KA 
 AB@g KI KUL AB@g KI BI UR₂ BA AN DUN DUN 
 URU TA GI BAR BAR RI IM DIM₂ IM |A.AN| 
 IM DUG GI IM MU A DU NA DIM₂ 
 |EZEN×BAD| |LAM×(KUR.RU)| KI KA KA NUN BI IM ME 
 UD BA NI NI |UD×(U.U.U)| BA SUD SUD MU |GA₂×AN| BI IR BA GI₄ 
 |EN×GAN₂@t| IGI@g GA AN NA BA E A |LAGAR@g.DU| NE 
 A ŠA₃ GA IGI BA AB |IGI.UR| NI₂ SU E NE IB UŠ 
 IM DUG GI IM MU A DU NA DIM₂ 
 KASKAL LA KI BA NI TUM U₂ UŠ 
 GIŠ |U₂.GIR₂@g| KUR RA KID KA BA NI TUM KEŠ₂ 
 |GAL.BUR₂| UR BI MU KALAM@g TAG TAG GI 
 LU₂ URU EŠ₂ DU |IGI.DIB| NU UM ZU 
 KUL AB@g KI EŠ₂ DU |IGI.DIB| SAG NU MU DA AB SUM MU 
 ŠA₃ BA EN ME IR GAN₂@t TUR AN UD KID 
 NI₂ BA NI IN TE ZI BA NI IN IR ZA PA |NINDA₂×NE| BI BA NI IN <unk> 
 LU₂ URU EŠ₂ MU KALAM@g GI₄ GI₄ A KI MU IGI KIN KIN 
 KUL AB@g KI EŠ₂ MU KALAM@g GI₄ GI₄ A KI MU IGI KIN KIN 
 LU₂ URU EŠ₂ GA₂ E GA DU NU MU KALAM@g NA AB BI 
 KUL AB@g KI EŠ₂ GA₂ E GA DU...
 |KI.SU.LU.EŠ₂.GAR| KUR KUR RA KA...
 LU₂ URU EŠ₂ GA₂ E GA DU...
 KUL AB@g KI EŠ₂ GA₂ E GA DU...
 KA KEŠ₂ IGI BAR RA KA MU KALAM@g |UD.DU| 
 LU₂ URU EŠ₂ GA₂ E GA DU NU MU NA AB BI 
 KUL AB@g KI EŠ₂ GA₂ E GA DU...
 MIN |HI×BAD| MA EŠ₂ |KI.SU.LU.EŠ₂.GAR| KUR KUR RA KA MU KALAM@g |UD.DU| 
 LU₂ URU EŠ₂ GA₂ E GA DU NU MU NA AB BI 
 KUL AB@g KI EŠ₂ GA₂ E GA DU...
 KA KEŠ₂ IGI BAR RA KA MU KALAM@g |UD.DU| 
 LUGAL TUR DA AŠ NI KALAM@g GA₂ MU NA AN ZI KA MU NA |UMUM×KASKAL| E 
 LUGAL MU GA₂ E URU EŠ₂ GA DU LU₂ NAM MU DA AN DU 
 KUL AB@g KI EŠ₂ AŠ MU NE GA DU LU₂ NAM MU DA AN DU 
 UD DA URU EŠ₂ NI DU KALAM@g LU₂ NU MU E DA DU |IGI.DIB| 
 ZI AN NA ZI KI A NI |IGI.RU| ME GAL GAL KUL AB@g KI A ŠU ZU BA RA BA RA |UD.DU| 
 |URU×BAR| GAR RA SI DI A NA 
 ŠA₃ E₂ GAL LA KUR GAL DIM₂ KI GAN UŠ A BA 
 EN ME IR GAN₂@t TUR AN UD KID 
 |KA×ME| SIG AN MUŠ₃ BA NI IN |KA×GAR| 
 KI UD BA |SAL.KU| |SAL.TUG₂| MU KU₃ AN MUŠ₃ KID 
 KUR |ZA.MUŠ₃@g| TA ŠA₃ KU₃ GA NI A GAN IM MA NI |IGI.RU| NE EN 
 SIG₄ KUL AB@g KI EŠ₂...
 AB@g KI E |LAGAB×A| GAN ME |A.AN| A GAN IM |UMUM×KASKAL| A 
 BAR DU@s GAN ME |A.AN| GIŠ |URU×IGI| GAN SAR A 
 GIŠ GI GAN ME |A.AN| GI TIL GI KAK GAN SAR A 
 AN EN KI LUGAL NUN KI GA KID 
 GI TIL BI HA MA AN ZE₂ A BI HA MA AN TIL 
 MU 5(U) UŠ HU MU KAK MU 5(U) UŠ HU MU DI 
 KI EN GI KI URI LAGAB NA A BA 
 MAR TU LU₂ ŠE NU ZU HU MU ZI 
 |EZEN×BAD| AB@g KI GA GU HU NA DIM₂ EDIN NA GAN NI LAL LAL 
 I DA AL LA BA KI IG LA BA HI LI MU BA TIL 
 AB₂ |NUN.LAGAR×SAL| AMAR BI LAL A DIM₂ ERIN₂ MU MU DA LAL 
 TUR |GA₂×AN| NI IR |IGI.UR| GIG GA URU TA |UD.DU| A DIM₂ 
 |SAL.KU| |SAL.TUG₂| MU KU₃ AN MUŠ₃ KID 
 SIG₄ KUL AB@g KI EŠ₂ ŠU MA RA AN DAG 
 UD DA URU NI KI HA BA AN |NINDA₂×NE| GA₂ A RA |IGI.UR| HA BA AN GIG 
 URU GA₂ DA A NA AŠ |A.AN| DA LAL E 
 UD DA URU NI |IGI.UR| HA BA AN GIG GA₂ A RA KI HA BA AN |NINDA₂×NE| 
 GA₂ E URU DA A NA AŠ |A.AN| DA LAL E EN 
 NU GIG GI |AN.IM.DUGUD| HU AMAR RA DIM₂ 
 NI₂ TE A NI |PA.GAN| UM MA AN DI 
 BAR KU₃ GA NI A UM MA AN RU BI EN 
 SIG₄ KUL AB@g KI EŠ₂ GAN IM MA NI IN KU₄ RI EN 
 GIŠ BU DA MU UD NE BA AN DU 
 SU |E.TUM| |GA₂×NUN&NUN| MU UD NE E NE BA AN AMAR AMAR RI 
 |SAL.KU| |SAL.TUG₂| MU KU₃ AN MUŠ₃ RA |HI×AŠ₂| DIM₂ KA MU NA AB 
 KU₃ LUGAL TUR DA E₂ GAL TA IM MA DA RA TA |UD.DU| 
 ŠEŠ A NE NE KU LI NE NE 
 UR DU@s UR RA KU₄ RA DIM₂ HU KALAM@g HA MU KALAM@g IGI IB ZA NA AŠ 
 |ANŠE.ARAD| DU@s |ANŠE.ARAD| A KU₄ RA DIM₂ GALAM MU KALAM@g NA TA |UD.DU| 
 EN RA AB@g KI EŠ₂ GI₄ MU KALAM@g IGI IB 
 EN ME IR GAN₂@t TUR AN UD RA 
 KUL AB@g KI EŠ₂ AŠ MU NE GA DU LU₂ NAM MU DA DU A DIM₂ MU KALAM@g NE KA 
 ME NA |A.AN| AŠ ZU NE KASKAL E SAG BA RA MU RI IB UŠ 
 AN UDUG ŠA₆ GA ME NAM BA E NE DU BA 
 AN KAL ŠA₆ GA ME NAM BA E NE DU NA 
 KI DU BA ME A NAM BA E NE DU BU NAM 
 KI KU A ME A NAM BA E NE KU |IGI.DIB| NAM 
 IŠ GIR₃ ME A GIR₃ NAM BA E NE UŠ E 
 |HI×AŠ₂| SAG GAL LU₂ AŠ NU DU |IGI.DIB| DAM 
 LU₂ BI LU₂ RA NU GI₄ GI₄ DA BA RA GI₄ GI₄ NAM 
 UD NI LI IN ZU TA KI GAL LA BA RA DA NI IN |DU&DU| GI EN ZA NA 
 LUGAL TUR DA ŠA₃ KA DI ŠEŠ A NE NE TA 
 ŠA₃ PA KU LI NE NE TA 
 GAR KASKAL LA KA NI NU UM KA AŠ 
 GIŠ KU A NI DIŠ BI DIŠ BI ŠU IM MA AN TI 
 KUR UR₂ RA KUR |EZEN×BAD| DA MA DU UM E 
 ZAG AN DU NA TA SAG AN DU AN KI NA EŠ₂ 
 |HI×AŠ₂| SAG 5(DIŠ) |HI×AŠ₂| SAG 6(DIŠ) |HI×AŠ₂| SAG 7(DIŠ) IM ME RI BAL BAL 
 MI <unk> A GIŠ |URU×URUDA| KU₃ AN MUŠ₃ KID NU UM MA TE A AŠ 
 SIG₄ KUL AB@g KI EŠ₂ GIR₃ HUL₂ LA MI NI IN DU 
 |SAL.TUG₂| A NI KU₃ AN MUŠ₃ KID 
 ŠA₃ DA GA NA MU NA AN KU 
 NI GAM KI A MU NA AB ZA 
 |DU&DU| BA AN |GA₂×AN| |GAL.BUR₂| AN NA MU NA IGI BAR DIM₂ 
 KU₃ LUGAL TUR DA IGI MU NA IGI BAR RI 
 TUR NA EN AN |LAGAB×IGI@g| MU NA |UMUM×KASKAL| A DIM₂ 
 KU₃ LUGAL TUR DA KA MU KALAM@g NA DA |UMUM×KASKAL| E 
 IGI ŠA₃ HUL₂ LA AN MUŠ₃ KID 
 |DU&DU| BA |GA₂×AN| |GAL.BUR₂| AN NA RA MU KALAM@g IGI BAR RA DIM₂ 
 KU₃ AN LUGAL TUR DA MU KALAM@g IGI BAR 
 KA ŠA₃...AN MUŠ₃ KID 
 TUR NI...MU KALAM@g NA |UMUM×KASKAL| A DIM₂ 
...MU KALAM@g NA DA |UMUM×KASKAL| A 
 GA₂ NU LUGAL TUR DA MU 
 URU TA A₂ |NINDA₂×NE| GA₂ A NA AŠ MU E DU 
 |LAM×(KUR.RU)| KI AŠ ZU NE A DIM₂ IM DA DU NE EN 
 KU₃ LUGAL TUR DA MU NA NI IB GI₄ GI₄ 
 ŠEŠ ZU A NA NE IN KA A NA NE IN |MU&MU| 
 EN ME IR GAN₂@t TUR AN UD KID A NA NE IN KA A NA NE IN |MU&MU| 
 KI UD BA |SAL.KU| |SAL.TUG₂| MU KU₃ AN MUŠ₃ KID 
 KUR |ZA.MUŠ₃@g| TA ŠA₃ KU₃ GA NI A GAN IM MA NI |IGI.RU| NE 
 SIG₄ KUL AB@g KI EŠ₂ GAN IM MA NI IN KU₄ RI EN 
 AB@g KI E |LAGAB×A| GAN ME |A.AN| A GAN IM |UMUM×KASKAL| A 
 BAR DU@s GAN ME |A.AN| GIŠ |URU×IGI| GAN SAR A 
 GIŠ GI GAN ME |A.AN| GI TIL GI KAK GAN SAR A 
 AN EN KI LUGAL NUN KI GA KID 
 GI TIL BI HA MA AN ZE₂ A BI HA MA AN TIL 
 MU 5(U) UŠ HU MU KAK MU 5(U) UŠ HU MU DI 
 KI EN GI KI URI LAGAB NA A BA 
 MAR TU LU₂ ŠE NU ZU HU MU ZI 
 |EZEN×BAD| AB@g KI GA GU HU NA DIM₂ EDIN NA GAN NI LAL LAL 
 I DA LA BA KI IG LA BA HI LI MU BA TIL 
 AB₂ |NUN.LAGAR×SAL| AMAR BI LAL A DIM₂ ERIN₂ MU MU DA LAL 
 TUR...|IGI.UR| GIG GA URU TA |UD.DU| A DIM₂ 
 |SAL.KU| |SAL.TUG₂| MU KU₃ AN MUŠ₃ KID 
 SIG₄ KUL AB@g KI EŠ₂ ŠU MA RA AN DAG 
 UD DA URU NI KI HA BA AN |NINDA₂×NE| GA₂ A RA |IGI.UR| HA BA AN GIG 
 URU GA₂ DA A NA AŠ |A.AN| DA LAL E 
 UD DA URU NI |IGI.UR| HA BA AN GIG GA₂ A RA KI HA BA AN |NINDA₂×NE| 
 GA₂ A URU DA A NA AŠ |A.AN| DA LAL E EN 
 NU GIG GI |AN.IM.DUGUD| HU AMAR RA DIM₂ 
 NI₂ TE A NI |PA.GAN| UM MA AN DI 
 BAR KU₃ GA NI A UM MA AN RU BI EN 
 SIG₄ KUL AB@g KI EŠ₂ GAN IM MA NI IN KU₄ RI EN 
 GIŠ BU DA MU UD NE BA AN DU 
 SU |E.TUM| |GA₂×NUN&NUN| MU UD NE E NE BA AN AMAR AMAR RI 
 |SAL.KU| |SAL.TUG₂| MU KU₃ AN MUŠ₃ RA |HI×AŠ₂| DIM₂ KA MU NA AB 
 KU₃ AN MUŠ₃ KID MU NA NI IB GI₄ GI₄ 
 NI NE EŠ₂ |A.LAGAB×HAL| ŠEN NA |A.LAGAB×HAL| A ŠEN NA KA 
 |A.LAGAB×HAL| SU |A.EDIN.LAL| ZA KUR AN MUŠ₃ KID 
 KUN BA |KI.A| |KI.A| BA U₂ SAL U₂ SAL BA 
 SUHUR MAŠ HA E U₂ |TA×HI| NI |KA×GAR| E 
 KIN TUR HA E U₂ I LI A NU UM KUR RA NI |KA×GAR| E 
 <unk> HA AN SUHUR MAŠ₂ HA A KID 
 ŠA₃ BA A NE HUL₂ LA MU KALAM@g E KUN BI MU KALAM@g SUD E 
 KUN LA RI BA GI TIL KI KU₃ GA IM MI TUM UŠ E 
 GIŠ ŠINIG MA DA A NA ME A BI 
 |LAGAB×A| BI A A TUM |KA×A| |KA×A| 
 AŠ BI NI KAK AŠ BI NI KAK 
 GIŠ ŠINIG E BAR TA AŠ BI NI KAK 
 EN ME IR GAN₂@t TUR AN UD KID 
 GIŠ ŠINIG BI KALAM@g PA GIŠ |LAGAB×A| EŠ₂ KALAM@g DIM₂ 
 GI TIL KI KU₃ GA UR₂ BA MI NI BU ŠU IM MA AN TI 
 <unk> HA AN SUHUR MAŠ₂ HA A KID ŠA₃ BA |IGI.DIB| BA RA |UD.DU| A 
 HA BI KALAM@g KU KALAM@g NE KALAM@g SUD 
 A₂ AN GAN₂@t A₂ |AK×ERIN₂| AN MUŠ₃ KA |IGI.DIB| NE IN |KA×GAR| 
 ERIN₂ NA NI ŠU BI GAN EN DI NI IB SUD SUD 
 ZI |LAM×(KUR.RU)| KA |LAGAB×HAL| RA GAN NI IN TIL 
 URU KU₃ DIM₂ BI KU₃ DIM₂ |IGI.DIB| NE IN KU 
 ZA DIM₂ MA BI ZA DIM₂ |IGI.DIB| NE IN KU 
 URU DA |IGI.DIB| NE@s LAL UM MA AN DI NI IB GAR GAR 
 |LAM×(KUR.RU)| KI |GA₂×AN.ŠIM| |GA₂×AN.ŠIM| BA ŠU HU MU NA LAGAB LAGAB 
 |LAM×(KUR.RU)| KI ZAG |UD.DU| BI |NI.UD| ZA KUR A RU |A.AN| 
 |EZEN×BAD| BI SIG₄ SAG ZI BI |HI.GIR₃| |A.AN| 
 IM BI IM AN NA 
 KUR HA ŠU UR₂ RA TA IM TAK₄ A 
 KU₃ LUGAL TUR DA ZAG SAL

Provide the transliteration.

<SURFACE>
lugal-ban₃-da kur ki su₃-ra₂ ŋa₂-la ba-ni-in-dag
iši za-bu{ki}a nir ba-ni-in-ŋal₂
ama nu-mu-un-da-an-ti na nu-mu-un-degₓ(RI)-degₓ(RI)
a-a nu-mu-un-da-an-ti inim nu-mu-un-di-ni-ib-be₂
zu-a kal-la-ni nu-mu-un-da-an-ti
lu₂ inim šag₄-ga-na-ke₄ inim nu-um-mi-ib₂-sig₁₀-sig₁₀-ge
šag₄ ni₂-te-na-ka inim am₃-mi-ib₂-sig₁₀-ge
mušen nam-me-te-a ba-ni-in-ak
anzud{mušen} nam-me-te-a ba-ni-in-ak
dam-a-ni-da gu₂-da ba-ni-in-la₂
dam anzud{mušen}de₃ dumu anzud{mušen}de₃
ŋišbun-na um-ma-ni-in-dur₂-ru-un
an-ne₂ nin-gu₂-en-na-ka
hur-saŋ-ŋa₂-ni-ta um-ma-da-an-ri
munus tuku-tuku ama-ra me-te-ŋal₂
{d}nin-ka-si tuku-tuku ama-ra me-te-ŋal₂
{na₄}gakkul-a-ni {na₄}za-gin₃ dur₅-ru
{gi}lam-sa₂-a-ni kug-me kug-sig₁₇
kaš-a gub-ba-a-ni niŋ₂ giri₁₇-zal
kaš-ta tuš-a-ni mud₅-me-ŋar-ra
sagi-a kaš sa₂-sa₂-da-ni <unk> nu-kuš₂-u₃
{d}nin-ka-si {ŋiš}buniŋ zag-ga-ta ib₂-ba-ta
ŋeštin ne-saŋ-ŋa₂-ŋu₁₀ me-te-a-aš he₂-em-mi-ib-ŋal₂
mušen kaš naŋ-ŋa₂ ul ti-a
anzud{mušen} kaš naŋ-ŋa₂ ul ti-a
ki unug{ki} ba-ŋen-na ha-ma-an-pad₃-de₃
anzud{mušen}de₃ har-ra-an šeš-ŋu₁₀-ne-ka he₂-em-mi-ib-sig₁₀-sig₁₀-ge
ud-ba giri₁₇-zal ŋiš-hu-ri₂-in {d}en-ki-ke₄
hur-saŋ {na₄}gug igi gun₃ {d}inana-ka
ugu-ba u₁₈-ru-gin₇ ki he₂-us₂-sa-ba
a-ru-gin₇ siki la₂-la₂-a-ba
kur-ra ŋissu-bi ki mah-ba
tug₂-gin₇ i-im-dul gada-gin₇ i-im-bur₂
{ŋiš}i-ri₉-na-bi muš-saŋ-kal-gin₇
id₂ ka 7(diš) {d}utu-ka šag₄-ba mu-un-še₂₁-še₂₁
da-da-ba ha-šu-ur₂ nu-zu kur-ra-ka
muš nu-un-sul-sul ŋiri₂ nu-sa-sa
šag₄-ba buru₅-az{mušen}e
gud₃ im-ma-ni-ib-us₂ nunuz-bi ba-ab-ŋar
da-da-ba mušen anzud{mušen}de₃
gud₃ im-ma-ni-ib-ŋar amar-bi ba-e-še₂₁
ŋiš-bi {ŋiš}li ŋiš {ŋiš}taškarin-na-kam
mušen-e pa mul-mul-la-bi an-dul₃-eš₂ ba-ab-ak
mušen-e a₂ ud zal-le-da-ka ni₂ un-gid₂
anzud{mušen}de₃ {d}utu e₃-a-ra šeg₁₁ un-gi₄
šeg₁₁ gi₄-bi-še₃ kur-ra lu₅-lu₅-bi-a ki mu-un-ra-ra-ra
umbin kušu₂{ku₆}e hu-ri₂-in{mušen}na-kam
ni₂-bi-ta am-e kur-ur₂-še₃ ni₂-bi im-sar-re
tarah-e kur-bi-še₃ zi-bi im-sar-re
lugal-ban₃-da gal in-zu gal in-ga-an-tum₂-mu
ninda mu-ud-gi diŋir-re-e-ne-ke₄
saŋ sig₁₀-ga-ba saŋ sig₁₀ ba-an-tah
ninda gi-ze-eš-ta-ba lal₃ ba-an-du₈-du₈ lal₃ ba-an-tah-tah
amar-gud₃ amar anzud{mušen}da-ka igi-bi-še₃ mu-un-ŋar
amar-e {uzu}suš₂ bi₂-in-gu₇ {uzu}i₃-udu bi₂-in-peš₅
ninda-i₃-de₂-a ka-bi-še₃ sa₂ bi₂-in-dug₄
amar anzud{mušen}da-ka gud₃-ba mi-ni-še₂₁
igi-bi šem-bi-zid-da mi-ni-gun₃
saŋ-ba {ŋiš}erin babbar₂ bi₂-in-du₃-du₃
mu-du-li-a šu gur-gur-ra-bi saŋ-bi-še₃ mu-un-ŋar
gud₃ anzud{mušen}da-ka ba-ra-zig₃
ha-šu-ur₂-ra nu-zu kur-ra-ka ki-gub mu-un-na-ak-en
ud-ba mušen-e am kur-ra-ka gu₂ mi-ni-ib-gur-gur
anzud{mušen}de₃ am kur-ra-ka gu₂ mi-ni-ib-gur-gur
am til₃-la šu-bi-še₃ i-im-la₂
am ug₅-ga gu₂-ba i-im-la₂
a 1(u) gur-am₃ ze₂-bi mu-un-de₂
mušen zag 1(diš) am₃-ma-da-lug-ga
anzud{mušen} zag 1(diš) am₃-ma-da-lug-ga
mušen-e gud₃-bi-še₃ šeg₁₁ un-gi₄
amar-bi gud₃-bi-ta inim nu-um-ma-ni-ib-gi₄
2(diš)-kam-ma-še₃ mušen-e gud₃-bi-še₃ šeg₁₁ un-gi₄
amar-bi gud₃-bi-ta inim nu-um-ma-ni-ib-gi₄
ud na-an-ga-ma mušen-e gud₃-bi-še₃ šeg₁₁ un-gi₄
amar-bi gud₃-bi-ta inim ba-ni-ib-gi₄-gi₄
i₃-ne-eš₂ mušen-e gud₃-bi-še₃ šeg₁₁ un-gi₄
amar-bi gud₃-bi-ta inim nu-um-ma-ni-ib-gi₄
mušen-e a-nir i-im-ŋar an-e ba-te
dam-bi u₈ bi₂-in-dug₄ engur-ra ba-te
mušen-e u₈ dug₄-ga-bi-še₃
dam-bi a-nir ŋar-ra-bi-še₃
{d}a-nun-na diŋir hur-saŋ-ŋa₂
kiši₈-gin₇ ki-in-dar-ra ba-an-di-ni-ib-kur₉-re-eš-am₃
mušen-e dam-bi-ir gu₃ am₃-ma-de₂-e
anzud{mušen}de₃ dam-bi-ir gu₃ am₃-ma-de₂-e
gud₃-ŋu₁₀-ta tur₃ gal {d}nanna-gin₇ ni₂ huš he₂-em-da-ri
piriŋ kur-ra teš₂-bi du₇-du₇-gin₇ su zig₃ he₂-em-du₈-du₈
amar-ŋu₁₀ gud₃-ba a-ba-a ba-ra-ab-tum₃
anzud{mušen} gud₃-ba a-ba-a ba-ra-ab-tum₃
mušen-e gud₃-bi-še₃ he₂-em-ma-teŋ₃-ŋe₂₆-da-ka
anzud{mušen}de₃ gud₃-bi-še₃ he₂-em-ma-teŋ₃-ŋe₂₆-da-ka
ki diŋir til₃-la-gin₇ im-ak giri₁₇-zal im-du₈-du₈
amar-bi gud₃-bi-a i-im-še₂₁
igi-bi šembi₂-zid-da mu-un-gun₃
saŋ-ba {ŋiš}erin babbar₂ mu-un-du₃-du₃
mu-du-li-a šu gur-gur-ra-bi saŋ-bi-še₃ mu-un-ŋar
mušen-e ni₂-bi silim-e-eš₂ iri in-ga-am₃-me
anzud{mušen}de₃ ni₂-bi silim-e-eš₂ iri in-ga-am₃-me
id₂ hal-hal-la nun nam tar-re-bi-me-en
zid-du šag₄ kuš₂-u₃ {d}en-lil₂-la₂-ka {ŋiš}igi-tab-bi-me-en
a-a-ŋu₁₀ {d}en-lil₂-le mu-un-de₆-en
kur-ra {ŋiš}ig gal-gin₇ igi-ba bi₂-in-tab-en
nam u₃-mu-tar a-ba-a šu mi-ni-ib-bal-e
inim u₃-bi₂-dug₄ a-ba-a ib₂-ta-bal-e
lu₂ gud₃-ŋa₂ ne-en ba-e-a-ak-a
diŋir he₂-me-en inim ga-mu-ra-ab-dug₄
gu₅-li-ŋa₂ nam-ba-e-ni-kur₉-re-en
lu₂-ulu₃ he₂-me-en nam ga-mu-ri-ib-tar
kur-re gaba-šu-ŋar nam-mu-ri-in-tuku-un
meš₃ anzud{mušen}de₃ a₂ šum₂-ma he₂-me-en
lugal-ban₃-da ni₂ 1(diš)-ta hul₂-la 1(diš)-ta
ni₂ 1(diš) šag₄ hul₂-la 1(diš)-ta
mušen-e mi₂ iri im-me
anzud{mušen}de₃ mi₂ iri im-me
mušen šu-ur₂ sig₇ niŋin₅-a tud-da
anzud{mušen} šu-ur₂ sig₇ niŋin₅-a tud-da
sug-a a tu₅-tu₅-zu-a a-ne dug₄-dug₄
pa-bil₂-ga-zu nun hal-hal-la-ke₄
an šu-zu-še₃ mu-un-ŋar ki ŋiri₃-zu-še₃ mu-un-ŋar
pa-zu an-na sa am₃-ši-im-la₂-la₂-en...
ki-še₃ umbin-zu am kur-ra immal₂ kur-ra {ŋiš}es₂-ad-am₃ ba-nu₂
murgu-zu dub sar-sar-re-me-en
ti-ti-zu {d}nirah dar-a-me-en
šag₄-sud-zu kiri₆ sig₇-ga u₆-e gub-ba-me-en
ša-dug₄-ga-ta zi-ŋu₁₀ mu-ri-de₆ zag-ŋu₁₀ mu-ri-us₂
dam-zu ama-ŋu₁₀ he₂-am₃ bi₂-in-dug₄
za-e ad-da-ŋu₁₀ he₂-me-en bi₂-in-dug₄
di₄-di₄-la₂-zu-ne šeš-ŋu₁₀-ne-ka nam-ba-e-ni-in-ku₄-ku₄
ša-dug₄-ga-ta ha-šu-ur₂-ra nu-zu kur-ra-ka ki-gub mu-ra-ak-e
dam-zu silim-ŋa₂ he₂-mu-e-da-gub
silim-ŋu₁₀ ga-mu-ra-dug₄ nam tar-ra-ŋu₁₀...
mušen-e ni₂-bi mu-un-na-ra-ba-e ul mu-un-ši-ak-e
anzud{mušen}de₃ ni₂-bi mu-un-na-ra-ba-e ul mu-un-ši-ak-e
anzud{mušen}de₃ kug lugal-ban₃-da-ar gu₃ mu-na-de₂-e
ŋa₂-nu lugal-ban₃-da-ŋu₁₀
{ŋiš}ma₂ kug-gin₇ {ŋiš}ma₂ še-gin₇
{ŋiš}ma₂ {ŋiš}hašhur bal-bal-e-gin₇
{ŋiš}ma₂ ukuš₂-a an-dul₃ ak-a-gin₇
{ŋiš}ma₂ ki-buru₁₄ hi-li du₈-du₈-a-gin₇
šeg₁₂ kul-aba₄{ki}še₃ saŋ il₂-la ŋen-na
lugal-ban₃-da lu₂ numun-e ki aŋ₂-am₃ šu nu-um-ma-gid₂-de₃
{d}šara₂ dumu ki aŋ₂ {d}inana-gin₇
ti zu₂-zu-a ud-gin₇ e₃-i₃
<unk> ak iti₆-gin₇ e₃-i₃
ti zu₂ lu₂ ra-ra-bi muš-šag₄-tur₃ he₂-e
ku₆ {urud}dur₁₀ ra-gin₇ tu₆ kud he₂-e
ad {urud}dur₁₀ ra-gin₇ niŋ₂-keše₂ he₂-ak-e
lugal-ban₃-da lu₂ numun-e ki aŋ₂-am₃ šu nu-um-ma-gid₂-de₃
{d}nin-urta dumu {d}en-lil₂-la₂-ke₄
{tug₂}saŋšu piriŋ me₃-a ugu-za he₂-eb-dul
<unk> <unk> <unk> kur gal-la gaba nu-gi₄ gaba-za he₂-eb-tab
kur-ra sa <unk> <unk> <unk> <unk> <unk>...
iri im-ši-du <unk> ki...
lugal-ban₃-da lu₂ numun-e ki...
he₂-ŋal₂ {dug}šakir kug...
i₃-bi ki-šar₂-ra-ke₄ ša-ra...
gara₂-bi ki-šar₂-ra-ke₄ ša-ra...
lugal-ban₃-da lu₂ numun-e ki aŋ₂-am₃ šu nu-um-ma-gid₂-de₃
ki-ib{mušen} ki-ib{mušen} engur-ra sug gid₂-i-gin₇ inim-ma...
mušen-e ŋeštug₂ mu-un-ši-ŋa₂-ar
anzud{mušen}de₃ kug lugal-ban₃-da-ar gu₃ mu-na-de₂-e
ŋa₂-nu lugal-ban₃-da-ŋu₁₀
inim šag₄-ga sig₁₀-ge ur₅-gim-ma-am₃
gud erim₂ du-us₂-a sig₁₀-ge₅-dam
anše dub₃ guz-za har-ra-an si sa₂ dab₅-be₂-dam inim-inim ma-gub ga-ri-gub
nam tar-ra šag₄-ge guru₇-a-zu ŋe₂₆-e ga-mu-ri-ib-tar
kug lugal-ban₃-da mu-na-ni-ib-gi₄-gi₄
zag-še-ŋa₂ kaš₄ he₂-ŋal₂ nam-ba-kuš₂-u₃-de₃-en
a₂-ŋa₂-a lirum he₂-ŋal₂
a₂-ŋu₁₀ ga-sud-sud a₂-ŋu₁₀ na-an-gig-ge
ud-gin₇ du {d}inana-gin₇
ud 7(diš)-e ud {d}iškur-ra-gin₇
izi-gin₇ ga-il₂ nim-gin₇ ga-ŋir₂
igi du₈-a bar-ra-ŋa₂ ga-ŋen
igi il₂-la-ŋa₂ ŋiri₃-ŋu₁₀ ga-ab-gub
šag₄-ge guru₇-ŋa₂ an-ta ga-ab-gi₄
ki šag₄-ŋu₁₀ na-an-ga-ma-ab-be₂-a...ga-du₈
{d}utu iri-ŋu₁₀ kul-aba₄{ki}še₃ am₃-ku₄-ku₄-de₃-ne-a
lu₂ aš₂ dug₄-ga-ŋu₁₀ nam-ba-e-ši-hul₂-e-en
lu₂ du₁₄ mu₂-a-ŋu₁₀ he₂-du-ŋu₁₀ nam-me
alan-zu ŋiš-dim₂-ba um-mi-dim₂ u₆-e gub-ba-me-en
mu-zu ki-en-gi-ra pa e₃ ha-bi₂-ak
e₂ diŋir gal-gal-e-ne-ka me-te-aš...
anzud{mušen}de₃ kug lugal-ban₃-da-ra gu₃...
zag-še-za kaš₄ he₂-ŋal₂...
a₂-zu-a lirum...
a₂-zu sud-sud-a...
ud-gin₇ du...
ud 7(diš)...
izi-gin₇ il₂-la nim-gin₇ ŋir₂-a
igi du₈-a bar-ra-za ŋen-na
igi il₂-la-za ŋiri₃-zu gub-bi₂-ib
šag₄-ge guru₇-a-zu an-ta gi₄-bi₂
ki šag₄-zu na-an-ga-ra-ab-be₂-e-a {kuš}e-sir₂-zu du₈-a
{d}utu iri-zu kul-aba₄{ki}še₃ am₃-ku₄-ku₄-de₃-en-na-a
lu₂ aš₂ dug₄-ga-zu nam-ba-e-ši-hul₂-le-en
lu₂ du₁₄ mu₂-a-zu he₂-du-zu nam-me
...ŋiš-dim₂-ba um-mi-dim₂ u₆-e um-mi-gub
...ki-en-gi-ra pa e₃ ba-ni-ak
...diŋir gal-gal-e-ne-ka me-te-aš im-mi-ib-ŋal₂
...{kuš}e-sir₂-gin₇ ni₂-ba hu-mu-ra-an-dub₂-dub₂-be-eš
...{id₂}buranun-na pa₅ ubur-gin₇ ŋiri₃-zu pa₄-pa₄ mi₂ am₃-me
...kaskal-la-ka-ni nu-um-ga₁₄-aš
{ŋiš}tukul-a-ni 1(diš)-bi šu im-ma-an-ti
anzud{mušen} an-ta i₃-ŋen
lugal-ban₃-da ki-ta i₃-ŋen
...igi mi-ni-in-il₂ erin₂-e igi bi₂-in-du₈-ru
...ki-ta igi mi-ni-in-il₂ sahar erin₂-e du₈-a igi bi₂-in-du₈-ru
mušen-e kug lugal-ban₃-da-ar gu₃ mu-na-de₂-e
ŋa₂-nu lugal-ban₃-da-ŋu₁₀
na ga-e-degₓ(RI) na degₓ(RI)-ŋu₁₀ he₂-e-dab₅
inim ga-ra-ab-dug₄ ŋizzal he₂-em-ši-ak
gu₃ i-ri-de₂-a nam i-ri-tar-ra
gu₅-li-zu-ne-er nam-mu-ni-ib-be₂-en
šeš-zu-ne-er pa nam-bi₂-ib-ed₂-en
sag₉-ga hul šag₄-ga ŋal₂-la ur₅ he₂-na-nam-ma
ŋe₂₆-e gud₃-ŋu₁₀-še₃ he₂-me-en za-e erin₂-zu he₂-me-en
mušen-e gud₃-bi-še₃ šu am₃-ma-niŋin₂-niŋin₂
lugal-ban₃-da ki šeš-a-ne-ne-še₃ ŋiri₃ im-ma-gub-be₂
<unk>{mušen} ŋiš-gi kug-ta e₃-a-gin₇
la-ha-ma abzu-ta re₇-e-gin₇
lu₂ an-ta ki-a gub-ba-gin₇
lugal-ban₃-da zu₂ keše₂ ŋar-ra šeš-a-ne-ne-ka <unk> ba ba-an-gub
šeš-a-ne-ne gu₃ ba-ab-ra-ra-ra-aš...erin₂-e gu₃ ab-ra-ra-aš
šeš-a-ne-ne gu₅-li-ne-ne
en₃ tar-re im-mi-in-kuš₂-u₃-ne
ŋa₂-nu lugal-ban₃-da-ŋu₁₀ za-e ŋal₂-la-zu-ne
lu₂ me₃-a ŋiš ra-gin₇ erin₂-e he₂-en-taka₄-nam
i₃ dug₃-a tur₃-ra ba-ra-mu-un-gu₇
ga luh-ha amaš-a ba-ra-mu-un-gu₇
hur-saŋ gal lu₂ dili nu-du-u₃-da
lu₂-bi lu₂-ra nu-gi₄-gi₄-da a-gin₇ im-da-du-de₃-en
2(diš)-kam-ma-še₃ šeš-a-ne-ne gu₅-li-ne-ne
en₃ tar-re im-mi-in-kuš₂-u₃-ne
id₂ kur-ra ama he₂-nun-na-ra
peš₁₀-peš₁₀-bi peš₁₀-ta sur-ra-am₃
a-bi a-gin₇ mu-e-naŋ-a-gin₇ mu-e-bal-e
kug lugal-ban₃-da mu-un-na-ni-ib-gi₄-gi₄
id₂ kur-ra ama he₂-nun-na-ra
peš₁₀-peš₁₀-bi peš₁₀-ta sur-ra-am₃
zag-še-ŋa₂ ki um-ma-ni-us₂ a {kuš}ummud-gin₇ u₃-mu-naŋ
ur-bar-ra-gin₇ gum₂-ga-am₃ mi-ni-za u₂-sal i₃-gu₇-en
tum₁₂-gur₄{mušen}gin₇ ki im-degₓ(RI)-degₓ(RI)-ge-en i-li-a-nu-um kur-ra...
lugal-ban₃-da šeš-a-ne-ne gu₅-li-ne-ne
inim in-ne-en-dug₄-ga šag₄-ga-ne-ne-a ba-an-šub-bu-uš
i-gi₄-in-zu buru₅{mušen}e ud gid₂-da teš₂-bi keše₂-da-gin₇
gu₂-ni gu₂-da im-da-la₂-e-ne ne mu-un-su-su-ub
amar gam₃-gam₃{mušen} gud₃-ba tuš-a-gin₇
mu-ni-ib-gu₇-u₃-ne mu-ni-ib-na₈-na₈-ne
kug lugal-ban₃-da tur₅-ra-ni mu-un-ta-ab-ed₃-ne
ud-ba unug{ki}ga lu₂ dili-gin₇ egir-bi-ir bi₂-ib-us₂
muš zar-ra-gin₇ hur-saŋ-ta im-me-re-bal-bal
iri danna 1(diš)-am₃ am₃-da-ŋal₂-la-ba
dim-dim-e aratta{ki}ka
unug{ki} kul-aba₄{ki}bi ur₂ ba-an-dun-dun
iri-ta gi-bar-bar-re im-gin₇ im-šeŋ₃
im-dug-ge im mu-a ŋen-na-gin₇
bad₃ aratta{ki}ka gu₃ nun-bi im-me
ud ba-zal-zal itid ba-sud-sud mu ama-bi-ir ba-gi₄
buru₁₄ sig₇-ga an-na ba-e-a-ed₃-de₃
a-šag₄-ga igi ba-ab-hul ni₂ su-e bi₂-ib-us₂
im-dug-ge im mu-a ŋen-na-gin₇
kaskal-la ki ba-ni-ib₂-u₂-us₂
{ŋiš}kiši₁₆ kur-ra-ke₄ zu₂ ba-ni-ib₂-keše₂
ušumgal teš₂-bi mu-un-tag-tag-ge
lu₂ iri-še₃ du-u₃ nu-um-zu
kul-aba₄{ki}še₃ du-u₃ saŋ nu-mu-da-ab-šum₂-mu
šag₄-ba en-me-er-kar₂ dumu {d}utu-ke₄
ni₂ ba-ni-in-te zi ba-ni-in-ir za-pa-aŋ₂-bi ba-ni-in <unk>
lu₂ iri-še₃ mu-un-gi₄-gi₄-a ki mu-ši-kiŋ₂-kiŋ₂
kul-aba₄{ki}še₃ mu-un-gi₄-gi₄-a ki mu-ši-kiŋ₂-kiŋ₂
lu₂ iri-še₃ ŋe₂₆-e ga-ŋen nu-mu-un-na-ab-be₂
kul-aba₄{ki}še₃ ŋe₂₆-e ga-ŋen...
ugnim kur-kur-ra-ka...
lu₂ iri-še₃ ŋe₂₆-e ga-ŋen...
kul-aba₄{ki}še₃ ŋe₂₆-e ga-ŋen...
zu₂ keše₂ igi bar-ra-ka mu-un-e₃
lu₂ iri-še₃ ŋe₂₆-e ga-ŋen nu-mu-na-ab-be₂
kul-aba₄{ki}še₃ ŋe₂₆-e ga-ŋen...
2(diš)-kam-ma-še₃ ugnim kur-kur-ra-ka mu-un-e₃
lu₂ iri-še₃ ŋe₂₆-e ga-ŋen nu-mu-na-ab-be₂
kul-aba₄{ki}še₃ ŋe₂₆-e ga-ŋen...
zu₂ keše₂ igi bar-ra-ka mu-un-e₃
lugal-ban₃-da dili-ni uŋ₃-ŋa₂ mu-na-an-zig₃ gu₃ mu-na-de₂-e
lugal-ŋu₁₀ ŋe₂₆-e iri-še₃ ga-ŋen lu₂ nam-mu-da-an-du
kul-aba₄{ki}še₃ dili-ŋu₁₀-ne ga-ŋen lu₂ nam-mu-da-an-du
ud-da iri-še₃ i₃-du-un lu₂ nu-mu-e-da-du-u₃
zi an-na zi ki-a i₃-pad₃ me gal-gal kul-aba₄{ki}a šu-zu ba-ra-ba-ra-e₃
unken ŋar-ra si sa₂-a-na
šag₄ e₂-gal-la kur gal-gin₇ ki he₂-us₂-a-ba
en-me-er-kar₂ dumu {d}utu-ke₄
eme sig {d}inana ba-ni-in-gu₇
ki ud-ba nin₉ e₅-ŋu₁₀ kug {d}inana-ke₄
kur šuba-ta šag₄ kug-ga-ni-a he₂-em-ma-ni-pad₃-de₃-en
šeg₁₂ kul-aba₄{ki}še₃...
unug{ki}e sug he₂-me-am₃ a he₂-em-de₂-a
bar-rim₄ he₂-me-am₃ {ŋiš}asal he₂-mu₂-a
ŋiš-gi he₂-me-am₃ gi sumun gi henbur he₂-mu₂-a
{d}en-ki lugal eridug{ki}ga-ke₄
gi sumun-bi ha-ma-an-ze₂ a-bi ha-ma-an-uš₂
mu 5(u)-uš hu-mu-du₃ mu 5(u)-uš hu-mu-sa₂
ki-en-gi ki-uri niŋin₂-na-a-ba
mar-tu lu₂ še nu-zu hu-mu-zig₃
bad₃ unug{ki}ga gu mušen-na-gin₇ edin-na he₂-ni-la₂-la₂
i-da-al-la-ba ki-ŋal₂-la-ba hi-li-ŋu₁₀ ba-til
ab₂-šilam amar-bi la₂-a-gin₇ erin₂-ŋu₁₀ mu-da-la₂
dumu ama-ni-ir hul gig-ga iri-ta e₃-a-gin₇
nin₉ e₅-ŋu₁₀ kug {d}inana-ke₄
šeg₁₂ kul-aba₄{ki}še₃ šu ma-ra-an-dag
ud-da iri-ni ki ha-ba-an-aŋ₂ ŋa₂-a-ra hul ha-ba-an-gig
iri ŋa₂-da a-na-aš am₃-da-la₂-e
ud-da iri-ni hul ha-ba-an-gig ŋa₂-a-ra ki ha-ba-an-aŋ₂
ŋe₂₆-e iri-da a-na-aš am₃-da-la₂-e-en
nu-gig-ge anzud{mušen} amar-ra-gin₇
ni₂-te-a-ni sag₂ um-ma-an-di
bar kug-ga-ni-a um-ma-an-šub-be₂-en
šeg₁₂ kul-aba₄{ki}še₃ he₂-em-ma-ni-in-kur₉-re-en
ŋiš-gid₂-da-ŋu₁₀ ud ne ba-an-de₆
{kuš}gur₂₁{ur₃}ŋu₁₀ ud ne e-ne ba-an-zur-zur-re
nin₉ e₅-ŋu₁₀ kug {d}inana-ra ur₅-gin₇ dug₄-mu-na-ab
kug lugal-ban₃-da e₂-gal-ta im-ma-da-ra-ta-e₃
šeš-a-ne-ne gu₅-li-ne-ne
ur gir₅ ur-ra kur₉-ra-gin₇ hu-un-ha mu-un-ši-ib-za-na-aš
dur₃ gir₅ dur₃-a kur₉-ra-gin₇ galam mu-un-na-ta-e₃
en-ra unug{ki}še₃ gi₄-mu-un-ši-ib
en-me-er-kar₂ dumu {d}utu-ra
kul-aba₄{ki}še₃ dili-ŋu₁₀-ne ga-ŋen lu₂ nam-mu-da-du a-gin₇ mu-un-ne-dug₄
me-na-am₃ dili-zu-ne kaskal-e saŋ ba-ra-mu-ri-ib-us₂
{d}udug sag₉-ga-me nam-ba-e-de₃-gub-ba
{d}lamma sag₉-ga-me nam-ba-e-de₃-ŋen-na
ki gub-ba-me-a nam-ba-e-de₃-gub-bu-nam
ki tuš-a-me-a nam-ba-e-de₃-tuš-u₃-nam
sahar ŋiri₃-me-a ŋiri₃ nam-ba-e-de₃-us₂-e
hur-saŋ gal lu₂ dili nu-du-u₃-dam
lu₂-bi lu₂-ra nu-gi₄-gi₄-da ba-ra-gi₄-gi₄-nam
ud zal-le in-zu-ta ki gal-la ba-ra-da-ni-in-sug₂-ge-en-za-na
lugal-ban₃-da šag₄ gu₃ di šeš-a-ne-ne-ta
šag₄ sag₃ gu₅-li-ne-ne-ta
ninda kaskal-la-ka-ni nu-um-ga₁₄-aš
{ŋiš}tukul-a-ni 1(diš)-bi 1(diš)-bi šu im-ma-an-ti
kur-ur₂-ra kur-bad₃-da ma-du-um-e
zag an-ša₄-na-ta saŋ an-ša₄-an{ki}na-še₃
hur-saŋ 5(diš) hur-saŋ 6(diš) hur-saŋ 7(diš) im-me-re-bal-bal
ŋi₆ <unk> a {ŋiš}banšur kug {d}inana-ke₄ nu-um-ma-te-a-aš
šeg₁₂ kul-aba₄{ki}še₃ ŋiri₃ hul₂-la mi-ni-in-gub
nin-a-ni kug {d}inana-ke₄
šag₄-da-ga-na mu-na-an-tuš
i₃-gam ki-a mu-na-ab-za
su₈-ba {d}ama-ušumgal-an-na mu-na-ši-bar-gin₇
kug lugal-ban₃-da igi mu-na-ši-bar-re
dumu-na en {d}šara₂ mu-na-de₂-a-gin₇
kug lugal-ban₃-da gu₃ mu-un-na-da-de₂-e
igi šag₄ hul₂-la {d}inana-ke₄
su₈-ba ama-ušumgal-an-na-ra mu-un-ši-bar-ra-gin₇
kug {d}lugal-ban₃-da mu-un-ši-bar
gu₃ šag₄...{d}inana-ke₄
dumu-ni...mu-un-na-de₂-a-gin₇
...mu-un-na-da-de₂-a
ŋa₂-nu lugal-ban₃-da-ŋu₁₀
iri-ta a₂ aŋ₂-ŋa₂ a-na-aš mu-e-de₆
aratta{ki} dili-zu-ne a-gin₇ im-da-ŋen-ne-en
kug lugal-ban₃-da mu-na-ni-ib-gi₄-gi₄
šeš-zu a-na bi₂-in-dug₄ a-na bi₂-in-tah
en-me-er-kar₂ dumu {d}utu-ke₄ a-na bi₂-in-dug₄ a-na bi₂-in-tah
ki ud-ba nin₉ e₅-ŋu₁₀ kug {d}inana-ke₄
kur šuba-ta šag₄ kug-ga-ni-a he₂-em-ma-ni-pad₃-de₃
šeg₁₂ kul-aba₄{ki}še₃ he₂-em-ma-ni-in-kur₉-re-en
unug{ki}e sug he₂-me-am₃ a he₂-em-de₂-a
bar-rim₄ he₂-me-am₃ {ŋiš}asal he₂-mu₂-a
ŋiš-gi he₂-me-am₃ gi sumun gi henbur he₂-mu₂-a
{d}en-ki lugal eridug{ki}ga-ke₄
gi sumun-bi ha-ma-an-ze₂ a-bi ha-ma-an-uš₂
mu 5(u)-uš hu-mu-du₃ mu 5(u)-uš hu-mu-sa₂
ki-en-gi ki-uri niŋin₂-na-a-ba
mar-tu lu₂ še nu-zu hu-mu-zig₃
bad₃ unug{ki}ga gu mušen-na-gin₇ edin-na he₂-ni-la₂-la₂
i-da-la-ba ki-ŋal₂-la-ba hi-li-ŋu₁₀ ba-til
ab₂-šilam amar-bi la₂-a-gin₇ erin₂-ŋu₁₀ mu-da-la₂
dumu...hul gig-ga iri-ta e₃-a-gin₇
nin₉ e₅-ŋu₁₀ kug {d}inana-ke₄
šeg₁₂ kul-aba₄{ki}še₃ šu ma-ra-an-dag
ud-da iri-ni ki ha-ba-an-aŋ₂ ŋa₂-a-ra hul ha-ba-an-gig
iri ŋa₂-da a-na-aš am₃-da-la₂-e
ud-da iri-ni hul ha-ba-an-gig ŋa₂-a-ra ki ha-ba-an-aŋ₂
ŋa₂-a iri-da a-na-aš am₃-da-la₂-e-en
nu-gig-ge anzud{mušen} amar-ra-gin₇
ni₂-te-a-ni sag₂ um-ma-an-di
bar kug-ga-ni-a um-ma-an-šub-be₂-en
šeg₁₂ kul-aba₄{ki}še₃ he₂-em-ma-ni-in-kur₉-re-en
ŋiš-gid₂-da-ŋu₁₀ ud ne ba-an-de₆
{kuš}gur₂₁{ur₃}ŋu₁₀ ud ne e-ne ba-an-zur-zur-re
nin₉ e₅-ŋu₁₀ kug {d}inana-ra ur₅-gin₇ dug₄-mu-na-ab
kug {d}inana-ke₄ mu-na-ni-ib-gi₄-gi₄
i₃-ne-eš₂ id₂ šen-na id₂ a šen-na-ka
id₂ {kuš}ummud za-gin₃ {d}inana-ke₄
kun-ba peš₁₀-peš₁₀-ba u₂-sal-u₂-sal-ba
suhur-maš{ku₆}e u₂-lal₃ i₃-gu₇-e
kiŋ₂-tur{ku₆}e {u₂}i-li-a-nu-um kur-ra i₃-gu₇-e
<unk>{ku₆} diŋir suhur-maš₂{ku₆}a-ke₄
šag₄-ba a-ne hul₂-la mu-un-e kun-bi mu-un-sud-e
kun šika ri-ba gi sumun ki kug-ga im-mi-ib₂-us₂-e
{ŋiš}šinig ma-da a-na me-a-bi
ambar-bi-a a ib₂-na₈-na₈
dili-bi i₃-du₃ dili-bi i₃-du₃
{ŋiš}šinig-e bar-ta dili-bi i₃-du₃
en-me-er-kar₂ dumu {d}utu-ke₄
{ŋiš}šinig-bi un-sag₃ {ŋiš}buniŋ-še₃ un-dim₂
gi sumun ki kug-ga ur₂-ba mi-ni-bur₁₂ šu im-ma-an-ti
<unk>{ku₆} diŋir suhur-maš₂{ku₆}a-ke₄ šag₄-ba u₃-ba-ra-e₃-a
ku₆-bi un-dab₅ un-šeŋ₆ un-sud
a₂-an-kar₂ a₂ me₃ {d}inana-ka u₃-bi₂-in-gu₇
erin₂-na-ni šu-bi he₂-en-di-ni-ib-sud-sud
zi aratta-ka engur-ra he₂-ni-in-til
iri kug dim₂-bi kug-dim₂ u₃-bi₂-in-dab₅
za dim₂-ma-bi za-dim₂ u₃-bi₂-in-dab₅
iri-da u₃-gibil-la₂ um-ma-an-di-ni-ib-ŋar-ŋar
aratta{ki} agarin₄-agarin₄-ba šu hu-mu-na-niŋin₂-niŋin₂
aratta{ki} zag-e₃-bi {na₄}za-gin₃ dur₅-ru-am₃
bad₃-bi šeg₁₂ saŋ zig₃-bi huš-am₃
im-bi im an-na
kur ha-šu-ur₂-ra-ta im-kid₂-a
kug lugal-ban₃-da za₃-mi₂